ปัญหา: เลขร้องทุกข์อ้างอิง W36EZC
ปัจจุบันผู้ร้องแจ้งว่า ยังได้รับความเดือดร้อนเรื่องบรรทุกวิ่งในช่วงเวลากลางคืนจนทำให้บ้านพักอาศัยสั่นสะเทือน รวมถึงฝุ่นละอองและเสียงการบรรทุกเหล็กที่กระแทกกัน เพราะรถบรรทุกที่บรรทุกน้ำหนักเกินได้วิ่งตลอดทั้งคืน จึงอยากให้เจ้าหน้าที่ตรวจสอบดังนี้
1.อยากให้หน่วยงานที่รับผิดชอบ มาตั้งจุดชั่งน้ำหนักรถบรรทุกที่ขับผ่านในช่วงเวลากลางคืน ( เพราะช่วงเวลากลางคืนรถบรรทุกหนักจะบรรทุกน้ำหนักเกิน )
2.พอร้องเรียนไปได้สักพักก็จะมีการหยุดวิ่งของรถบรรทุก แล้วก็จะกลับมาวิ่งใหม่เป็นอย่างนี้ประจำจึงอยากให้หน่วยงานที่ดูแลรับผิดชอบใช้มาตรการขั้นเด็ดขาดกับรถบรรทุก
3.การให้รถน้ำมาฉีดต้องฉีดเป็นประจำทุกวันเพราะประชาชนได้รับความเดือดร้อนตลอดทั้งวันที่มีรถบรรทุกวิ่ง 
4.อยากให้หน่วยงานที่รับผิดชอบเข้ามาดูแลโดยตรงไม่ใช่โยนให้หน่วยงานอื่นเพราะประชาชนได้รับความเดือดร้อนจึงร้องเรียนมา
สถานะเสร็จสิ้น
พ. 6 ธ.ค. 66 17:17
โครงการรถไฟฟ้าสายสีม่วงฯ มีการก่อสร้างกำแพงกันดินของโครงสร้างสถานีรถไฟฟ้าใต้ดินสถานีศรีย่าน โดยกิจการร่วมค้าซีเคเอสที-พีแอล เป็นผู้ดำเนินการก่อสร้าง จึงได้แจ้งให้ดำเนินการแก้ไขและกำชับให้มีการจัดการเพื่อลดการเกิดฝุ่นละอองจากกิจกรรมการก่อสร้าง ทั้งนี้ โครงการฯได้มีมาตรการจัดการและลดผลกระทบด้านต่างๆ เช่น มีรั้วรอบสูง 2 เมตร มีการคลุมผ้าใบรถบรรทุกและปกคลุมกองวัสดุที่อาจก่อให้เกิดฝุ่นละออง มีการล้างทำความสะอาดรถก่อนออกจากพื้นที่ก่อสร้าง มีการล้างถนนช่วงเวลากลางคืน และทำความสะอาดถนน มีรถดูดฝุ่นวิ่งวนบนถนนสามเสน ถนนนครไชยศรี ถนนร่วมจิต ถนนอำนวยสงคราม กำหนดให้มีการตรวจติดตามตรวจสอบคุณภาพอากาศ ระดับเสียง ความสั่นสะเทือน คุณภาพน้ำผิวดิน นิเวศวิทยาทางน้ำ จากการตรวจสอบไม่มีรถบรรทุกที่บรรทุกเกินตามมาตรการของผู้ว่าราชการกรุงเทพมหานคร หากมีข้อสอบถามเพิ่มเติมโปรดติดต่อหมายเลข 06-5928-0597 และต้องขออภัยในความไม่สะดวกมา ณ ที่นี้อีกครั้งหนึ่ง

ประชาชนแจ้งว่าปัญหายังไม่ได้รับการแก้ไขยังคงได้รับความเดือดร้อนเช่นเดิม จากที่ได้แจ้งเรื่องครั้งก่อนได้มีรถเข้ามาฉีดน้ำล้างพื้นผิวถนนในช่วงเวลา 04.00 น. เพียงช่วงเวลาเดียว ทำให้ในช่วงที่ประชาชนออกมาจากบ้านยังคงมีฝุ่นฟุ้งกระจายอยู่เช่นเดิมจึงอยากให้มีการเข้ามาฉีดน้ำวันละ 3 ครั้ง ในช่วงเช้า กลางวัน และตอนเย็น และประชาชนไม่พบเห็นว่ารถบรรทุกมีการคลุมผ้าใบเพื่อป้องกันวัสดุที่อาจก่อให้เกิดฝุ่นละอองหลุดร่วง แล้วในช่วงเวลากลางคืนก็ยังมีการบรรทุกเกิดน้ำหนักอยู่เช่นเดิม
ถนน: นครไชยศรี
จุดสังเกต: ตั้งแต่สี่แยกถนนสามเสน ตัดถนนนครไชยศรี  ฝั่งมุ่งหน้าไปแยกพิชัย 
เขต: ดุสิต
#1555